EkBass/fiwiki-20250220-pages-articles huggingface dataset:
Durhamin yliopisto

Durhamin yliopisto (, virallinen nimi University of DurhamDurham University: Trading name Viitattu 2.7.2010) on Durhamin kaupungissa Koillis-Englannissa toimiva yliopisto. Se on perustettu vuonna 1832Durham University: The Founding of the University Viitattu 2.7.2010 ja yliopiston itsensä mukaan se on Englannin kolmanneksi vanhin yliopisto yli viisisataa vuotta vanhempien Oxfordin ja Cambridgen jälkeen.Durham University: Undergraduate prospectus 2010 (pdf) Viitattu 2.7.2010 Oxfordin ja Cambridgen tavoin Durhamin yliopisto on järjestäytynyt collegeiksi.Profile: Durham University. The Sunday Times 1.6.2009 Viitattu 2.7.2010 Sen opetus keskittyy kolmeen tiedekuntaan: Sosiaali- ja terveystieteiden tiedekuntaan, Taiteiden ja humanististen tieteiden tiedekuntaan sekä Luonnontieteelliseen tiedekuntaan.Durham University: Faculty Handbook Viitattu 2.7.2010 Yliopiston kansleri on kirjailija ja kolumnisti Bill Bryson.Bill Bryson: The accidental chancellor. Guardian.co.uk 15.11.2005 Viitattu 2.7.2010Durham University: Chancellor Viitattu 2.7.2010 ==Lähteet== ==Aiheesta muualla== Yliopisto Luokka:Englannin yliopistot
Nippo Jisho

Nippo Jisho (日葡辞書) eli Vocabvlario da Lingoa de Iapam (nykyportugaliksi "Vocabulário da Língua do Japão") on vuonna 1603 Nagasakissa painettu japani–portugali-sanakirja. Nippo Jishon laativat portugalilaiset kirkonmiehet ja japanilaiset kristityt 1500-luvun lopulla. Nippo Jisho on ensimmäinen teos, jossa japanin kieltä on translitteroitu roomalaisille kirjaimille, tosin pitkälti latinan oikeinkirjoituksen mukaan. Nippo Jisho sisältää 32 293 hakusanaa japanista portugaliksi. Sanat ovat aakkosjärjestyksessä roomalaisin kirjaimin. Alkuperäisestä 1603 painoksesta on nykypäiviin säilynyt neljä kappaletta, mutta teoksesta on otettu vuosisatojen saatossa runsaasti uusintapainoksia. Teos käännettiin vuonna 1630 espanjaksi ja vuonna 1869 ranskaksi. Sanakirjan päätarkoitus oli olla tukena japanin puhutun kielen oppimiselle. Sanakirjassa on runsaasti täsmennyksiä, muiden muassa lasten kielestä, naisten kielestä, murresanastosta, eri seutujen puheesta, buddhalaisesta terminologiasta. Monille sanoille ei japanin kielessä ollut oikeinkirjoitusta tai kanji-merkkejä ennen niiden kirjaamista Nippo Jishoon. Sanakirjassa on myös informaatiota sanojen riimityksestä, ääntämyksestä, merkityksestä, käyttötarkoituksesta, kasvien ja eläinten nimiä, yleisiä sanontatapoja ja fraaseja, ja tapakulttuuria. Nippo Jisho on erityisen arvokas teos historiallisen fonetiikan tutkimuksen kannalta, sillä kanji-merkeistä ei voi suoraan päätellä niiden äänneasua, kun taas roomalaiset kirjaimet ovat pohjimmiltaan äännekirjoitusta, ja Nippo Jishossa sanat on kirjoitettu niin kuin ne äännettiin 1500-luvun lopulla. Nippo Jisho heijastaa suoraan 1500-luvun japanin ääntämystä, mikä poikkeaa suuresti nykyjapanista. Samoin sanakirja listaa runsaasti sanoja ja fraaseja, joilla on eri merkitys nykyjapanissa kuin 1500-luvulla, tai jotka ovat nykyjapanissa vanhentuneet. Esimerkiksi samurai tarkoittaa Nippo Jishossa aatelista, kun taas bushi on listattu tarkoittamaan soturia. Myös nykyjapanin tavut ha, hi, fu, he, ho on translitteroitu fa, fi, fu, fe, fo – historiallisesti tiedetään, että japanin h-äänne on alun perin ollut soinniton f-äänne, joka on usein heikentynyt p:stä. Tavu o (を) on translitteroitu vo, ja e (え) puolestaan ye – Tokion vanha nimi Edo on aikoinaan ääntynyt "jedo" ja samoin Japanin rahayksikön translitterointi yen (pro nykyjapanin en) heijastaa vanhaa ääntämystä, joka hävisi 1800- ja 1900-lukujen vaihteessa. Luokka:Sanakirjat Luokka:Japanin kieli Luokka:Portugalin kieli Luokka:1600-luvun kirjat
Give It 2 Me

"Give It 2 Me" on yhdysvaltalaisen popartistin Madonnan toinen singlelohkaisu hänen yhdenneltätoista studioalbumiltaan Hard Candyltä. Madonnan ja Pharrell Williamsin kirjoittama kappale julkaistiin singlenä 4. kesäkuuta 2008. == Listat == Lista (2008) Paras sijoitus Belgian (Flanders) Singles Charthttp://www.ultratop.be/nl/weekchart.asp?cat=s 43 Belgian (Wallonia) Singles Charthttp://www.ultratop.be/fr/weekchart.asp?cat=s 31 Canadian Hot 100http://www.billboard.com/bbcom/images/pdf/canadian_20080509.pdf 8 Chilean Singles ChartChilean Singles Chart 84 Euro 200 181 Suomen singlelista 11 France Download Charthttp://www.disqueenfrance.com/classements/classement_titres_telechargement.asp 14 Italian FIMI Singles Charthttp://charts.blog.onet.pl 24 Norjan singlelistahttp://lista.vg.no/show_list.php?ListsOp=showWeek 16 Ruotsin singlelistahttp://www.hitlistan.se/ 25 Switzerland Download Charthttp://swisscharts.com/download_charts_viva.asp 16 UK Singles Chart 8 U.S. Billboard Hot 100http://web.archive.org/20080531150317/www.billboard.com/bbcom/esearch/chart_display.jsp?cfi=379&cfgn;=Singles&cfn;=The+Billboard+Hot+100&ci;=3095075&cdi;=9772329&cid;=05/17/2008 57 U.S. Billboard Pop 100http://web.archive.org/20080531150320/www.billboard.com/bbcom/esearch/chart_display.jsp?cfi=396&cfgn;=Singles&cfn;=Pop+100&ci;=3095096&cdi;=9772997&cid;=05/17/2008 41 U.S. Billboard Hot Digital Songs 21 United World ChartUnited World Chart 39 Top Ares ChartAreschart 2 ==Lähteet== Luokka:Madonnan kappaleet Luokka:Vuoden 2008 kappaleet
Alexis Denisof

Alexis Denisof (s. 25. helmikuuta 1966 Salisbury, Maryland) on yhdysvaltalainen näyttelijä, joka tunnetaan parhaiten roolistaan Wesley Wyndam-Prycena televisiosarjoissa Buffy, vampyyrintappaja sekä sen spin- offissa Angel. ==Nuoruus== Denisof syntyi Salisburyssa Marylandin osavaltiossa. Hänen isänpuoleiset isovanhempansa olivat neuvostoliittolaisia maahanmuuttajia. Hänen isoisänsä oli kotoisin Moskovan seudulta ja isoäitinsä Odessasta. Denisofin äidinpuoleinen suku taas oli lähtöisin Irlannista. Hänet on nimetty isänpuoleisen isoisänsä mukaan. Denisof kasvoi Seattlessa Washingtonin osavaltiossa. Kolmetoistavuotiaana hän kävi sisäoppilaitosta New Hampshiren osavaltiossa. Myöhemmin Denisof muutti Lontooseen ja opiskeli kolme vuotta London Academy of Music and Dramatic Artissa. Kaikkiaan kolmentoista Lontoon-vuoden jälkeen hän palasi Yhdysvaltoihin, missä hänellä oli aluksi vaikeuksia löytää töitä. Hänellä ei ollut varaa omaan asuntoon, joten hän asui vuoden verran näyttelijäystävänsä Mary Steenburgenin ja tämän aviomiehen Ted Dansonin luona. ==Ura== ===Buffy ja Angel=== Denisof tunnetaan parhaiten roolistaan valvoja Wesley Wyndam-Prycena. Hänet nähtiin roolissa ensi kertaa vuonna 1999 televisiosarja Buffy, vampyyrintappajan kolmannen tuotantokauden jaksossa Pahat tytöt. Hän oli mukana sarjassa sen kolmannen kauden loppuun saakka esiintyen yhteensä yhdeksässä jaksossa. Syksyllä 1999 Buffysta tehtiin spin-off Angel. Myös Wesleyn hahmo päätettiin siirtää uuteen sarjaan. Denisofista tuli sarjan vakituinen näyttelijä sen ensimmäisen kauden kymmenennestä jaksosta eteenpäin. Hän oli mukana aina sarjan päättymiseen vuonna 2004 asti. ==Yksityiselämä== Denisof on naimisissa entisen Buffy- kanssanäyttelijänsä Alyson Hanniganin kanssa. He tapasivat Buffyn kuvauksissa vuonna 1999, jolloin Hannigan pyysi Denisofia ulos. Denisof ei kuitenkaan suostunut, sillä hän ei halunnut tapailla työtoveriaan. Kun Denisof siirtyi näyttelemään Buffyn spin-offin Angelin puolelle, oli Hannigan jo alkanut tapailla toista miestä. Pari kuitenkin ystävystyi. Sittemmin he alkoivat seurustella ja menivät naimisiin vuonna 2003. Hannigan ja Denisof ovat Joss Whedonin pojan Ardenin kummivanhemmat. Maaliskuussa 2009 Hannigan synnytti Los Angelesissa pariskunnan ensimmäisen lapsen, tyttären. Toinen tytär syntyi toukokuussa 2012. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1966 syntyneet Luokka:Elävät henkilöt Luokka:Amerikanvenäläiset Luokka:Amerikanirlantilaiset
Ukkola

Ukkola on yksi Joensuun kylistä entisessä Enossa. Matkaa Uimaharjuun on 6 km, Enon keskustaan 22 kilometriä, Lieksaan 45 kilometriä ja Joensuuhun 55 kilometriä. Asukkaita on noin 250. Suurimmillaan, Ukkolan sahan ollessa toiminnassa asukkaita oli jopa 700 henkilöä. Kylässä on ollut alakoulu, joka on sittemmin lakkautettu. Kyläläisten kokoontumispaikka on entinen työväentalo. Ukkolassa toimii kylätoimikunta. Kylässä on lisäksi vuosina 1926–2005 toiminut Ukkolan rautatieasema. == Ukkolan saha == Ukkolan saha perustettiin vuonna 1926 pohjoiskarjalaisten talonpoikien osuustoimintainnostuksen seurauksena. Parhaimmillaan sahalla oli töissä lähes sata henkilöä. Sahan toiminta loppui vappuna vuonna 2004. Karjalainen 1.5.2011 Saha on ollut mm. Ukkola Oy:n (1944–) , Metsäliiton (1981–) ja yhtiöfuusioden jälkeen Metsä-Serlan (1986–) sekä Metsä Timberin (1995–) omistuksessa. Sata vuotta puunjalostusteollisuutta Enossa Sahamiljöö on osittain suojeltu, mutta itse Ukkolan saharakennuksen suojelulle ei Museoviraston mielestä ole sen huonokuntoisuuden takia perusteita.Museoviraston lausuntoja 40/2004 Vanhan sahan paketointilaitos paloi maantasalle ja kuivaamorakennuksen ylin kerros tuhoutui palossa huhtikuussa 2011.http://www.karjalainen.fi/Karjalainen/Uutiset_maakunta/ukkolan_saha_palaa_uimaharjussa_7067425.html == Lähteet == == Aiheesta muualla == * Ukkolan koulun sivut Luokka:Enon kylät Luokka:Suomen sahateollisuus Luokka:Pohjois-Karjalan maakunnan entiset taajamat
Northumbrian yliopisto

Northumbrian yliopisto on uudehko yliopisto, joka toimii Newcastle upon Tynessä Koillis-Englannissa lähellä Skotlannin rajaa. Se perustettiin vuonna 1969 nimellä Newcastlen ammattikorkeakoulu (Newcastle Polytechnic), ja sai yliopiston aseman vuonna 1992. Se voitti The Times -lehden yliopistoliitteen äänestyksen "paras uusi yliopisto" vuonna 2005. Northumbrian yliopisto antaa opetusta yhdeksällä laitoksella. Näitä ovat * Soveltavat tieteet (Applied Sciences) * Taide ja sosiaalitieteet (Arts and Social Sciences) * Rakennettu ympäristö (Built Environment) * Teollinen muotoilu (Design) * Terveys, yhteiskunta ja kasvatus (Health, Community and Education) * IT ja teknologia (Computing, Engineering and Information Sciences) * Laki (Law) * Kauppatieteet (Newcastle Business School) * Psykologia ja liikuntatieteet (Psychology and Sports Sciences) == Tunnettuja entisiä oppilaita == *Sting, laulaja *Steve Cram, urheilija *Ali Dia, urheilija *Kevin Whately, näyttelijä == Katso myös == *Newcastlen yliopisto == Lähteet == == Aiheesta muualla == *[www.northumbria.ac.uk/ Yliopiston kotisivut] Luokka:Englannin yliopistot Luokka:Newcastle upon Tyne
Jaakko Kalela

pienoiskuva|Jaakko Kalela vuonna 2009. Jaakko Kalela (s. 24. tammikuuta 1944 Helsinki) on suomalainen virkamies ja suurlähettiläs. Hän työskenteli 33 vuotta tasavallan presidentin avustajana (ensin ulkopoliittisena neuvonantajana, myöhemmin kansliapäällikkönä) ja siirtyi vuonna 2005 Suomen suurlähettilääksi Tallinnaan. Kalela toimi myös Ulkopolitiikka-lehden päätoimittajanahttps://ulkopolitiikka.fi/lehden-historia/. Jaakko Kalelan isoisä oli pääministeri A. K. CajanderUlkoministeriö . ==Lähteet== ==Aiheesta muualla== *Itse asiassa kuultuna, tv-haastattelu vuodelta 2011, 49 min, Yle Areena. Luokka:Suomen suurlähettiläät Luokka:Tasavallan presidentin kanslian kansliapäälliköt Luokka:Vuonna 1944 syntyneet Luokka:Elävät henkilöt
George Walsh

George Walsh (16. maaliskuuta 1889 – 13. kesäkuuta 1981) oli yhdysvaltalainen näyttelijä. Hänen uraansa kesti 1910-luvulta 1930-luvulle. Walsh oli ohjaaja Raoul Walshin veli. Molemmat veljekset elivät yli 90-vuotiaiksi. == Aiheesta muualla == * Luokka:Yhdysvaltalaiset näyttelijät Luokka:Vuonna 1889 syntyneet Luokka:Vuonna 1981 kuolleet
FC Emmen

FC Emmen on alankomaalainen jalkapalloseura, jonka kotikaupunkina on Emmen. Seura pelaa kaudella 2022–2023 Alankomaiden korkeimmalla sarjatasolla Eredivisiessä. Seuran kotistadionina toimii De Oude Meerdijk, joka oli käytössä myös nuorten MM-kilpailussa 2005. == Historia == FC Emmen perustettiin vuonna 1925. Kun Alankomaissa perustettiin ammattilaisliiga, Emmen päätti jäädä amatööriseuraksi. Lopulta, vuonna 1985, FC Emmen siirtyi ammattilaisseuraksi. Seuran amatöörijoukkue jäi käyttämään nimeä FC Emmen, kun taas ammattilaisjoukkue vaihtoi nimekseen BVO Emmen (Betaald Voetbal Organisatie, jalkapallon ammattilaisorganisaatio). Vuonna 2005 myös ammattilaisseuran nimeksi palasi FC Emmen. Tähän oli kaksi syytä: ensinnäkin nimi FC Emmen kuvasi paremmin seuran historiaa, ja toisekseen Emmenin lähellä oli monia samalta kuulostavia nimiä, kuten PSV, RBC tai ADO. FC Emmen nousi ensimmäisen kerran Alankomaiden pääsarjaan Eredivisiehen keväällä 2018 Eerste divisien pudotuspelien kautta. Eerste divisiessä se sijoittui toiseksi kausina 1995–1996 ja 2002–2003 sekä voitti ensimmäisen kerran kaudella 2021–2022. == Merkittäviä entisiä pelaajia == * Mika Nurmela * Jelle ten Rouwelaar == Aiheesta muualla == * Virallinen kotisivu Emmen Luokka:Drenthe Luokka:Vuonna 1925 perustetut urheiluseurat
Louis Le Prince

Louis Aimé Augustin Le Prince (28. elokuuta 1841, Metz, Ranska – 16. syyskuuta 1890 (katoamispäivä)) oli ranskalainen keksijä ja varhainen elokuvaohjaaja. Hän ohjasi maailman ensimmäiset elokuvat Roundhay Garden Scenen ja Leeds Bridgen, molemmat vuonna 1888. Le Prince opiskeli yliopistossa taidetta, fysiikkaa ja kemiaa. Valmistumisen jälkeen hän muutti Englannin Leedsiin. Siellä hän tapasi englantilaisen taiteilijan, Elizabeth "Lizzie" Whitleyn. He rakastuivat ja menivät naimisiin. Le Prince ja Whitley muuttivat yhdessä New Yorkiin, jossa Le Prince toimi managerina pienelle joukolle taiteilijoita. Tällöin hän sai idean laitteesta, jolla voisi näyttää panoraamamaalauksen kokonaan liikkuvan kuvan avulla, josta syntyi ensimmäisenä pidetty filmikamera. Hän käytti siinä 16 erilaista linssiä kuvaamaan liikettä, vaikkei se aluksi aina onnistunut. Hän patentoi keksintönsä, jonka jälkeen Le Prince kehitti keksintönsä kameraksi, jossa käytettiin vain yhtä linssiä. Tällä kameralla hän kuvasi 1888 ensimmäiset elokuvat, Roundhay Garden Scenen ja Leeds Bridgen. Le Princellä oli myöhemmin myös Yhdysvaltain kansalaisuus. Le Prince katosi Ranskan Dijonissa vuonna 1890. Le Princen veli vei hänet juna- asemalle ja hyvästeli tämän. Le Princellä oli mukanaan materiaalit hänen ensimmäistä julkista näyttelyään varten ja matkalaukku. Ranskan viranomaiset kuulustelivat matkustajia junasta, johon Le Princen oli tarkoitus mennä. Kukaan ei muistanut nähneensä Le Princeä. Le Princeä oli hankalaa olla huomaamatta, sillä hän oli 193 senttimetriä pitkä ja jolla oli erittäin tunnistettavat pulisongit. Tapaus jäi selvittämättä, vaikkakin hukkumista on myöhemmin epäilty.Louis Aimé Augustin Le Prince Whitley uskoi, että Thomas Edison kidnappasi hänen miehensä. Le Prince julistettiin kuolleeksi 1897. == Lähteet == Luokka:Ranskalaiset keksijät Luokka:Ranskalaiset elokuvaohjaajat Luokka:Ranskalaiset kadonneet henkilöt Luokka:Vuonna 1842 syntyneet Luokka:Vuonna 1890 kuolleet
John Fieandt

John Fieandt (s. 5. syyskuuta 1955) on helsinkiläinen shakkimestari. Hän sai arvonimen vuoden 2008 keväällä, mutta hän oli ollut mestaritasoa jo useita vuosia. Vuoden 2007 shakin SM-liigassa hän teki 80-prosenttisen tuloksen. Fieandt oppi shakin isoäidiltään kuuden vuoden iässä, mutta varsinainen kiinnostus lajia kohtaan heräsi Paul Keresin kirjoittaman avausoppaan lukemisen myötä. Fieandt on työskennellyt myös erityisopettajana. ==Lähteet== Luokka:Suomalaiset shakinpelaajat Luokka:Vuonna 1955 syntyneet Luokka:Elävät henkilöt
Joe Pichler

Joseph David Wolfgang ”Joe” Pichler (s. 14. helmikuuta 1987) oli yhdysvaltalainen entinen lapsinäyttelijä, joka katosi 18-vuotiaana tammikuussa 2006. Pichler oli kotoisin Bremertonista, Washingtonin osavaltiosta. Hän esiintyi mainoksessa jo kuusivuotiaana ja 1990-luvun puolivälissä hän muutti Los Angelesiin. Hän esiintyi siellä muun muassa elokuvissa The Fan – pelko iskee (1996), Varsity Blues – pelin säännöt (1999) ja Children on Their Birthdays (2002), sekä Beethoven-sarjan elokuvissa Beethovenin kolmas (2000) ja Beethovenin neljäs (2001). Television puolella hän esiintyi esimerkiksi Enkelin kosketuksessa. Vuonna 2002 Pichler palasi äitinsä kehotuksesta Bremertoniin ja valmistui high schoolista 2005. Läheisten mukaan hän oli aikeissa palata näyttelemisen pariin, jahka hänen hammasrautansa irrotettaisiin. Pichler nähtiin viimeksi 5. tammikuuta 2006. Neljä päivää myöhemmin hänen autonsa löydettiin hylättynä, mutta etsinnöistä huolimatta häntä itseään ei löydetty. Autossa olleita papereita, joissa oli runoja ja muita synkähköjä kirjoituksia, pidettiin mahdollisesti itsemurhaan viittaavina, mutta varsinaista itsemurhaviestiä ei ollut. == Lähteet == == Aiheesta muualla == * Luokka:Yhdysvaltalaiset lapsinäyttelijät Luokka:Yhdysvaltalaiset kadonneet henkilöt Luokka:Vuonna 1987 syntyneet
Ami James

Ami James (6. huhtikuuta 1972 Israel) on amerikkalainen tatuoija ja potkunyrkkeilijä. Hän omistaa tatuointiliikkeen nimeltä Love Hate Tattoos Miami Beachilla yhdessä Chris Núñezin kanssa ja on ollut mukana TV-sarjoissa nimeltä Miami Ink sekä NY Ink. Luokka:Israelilaiset henkilöt Luokka:Yhdysvaltalaiset tatuoijat Luokka:Vuonna 1972 syntyneet Luokka:Elävät henkilöt
Arrows A23

Arrows A23 oli Mike Coughlanin ja Sergio Rinlandin suunnittelema Formula 1 -auto, jolla Arrows osallistui kauteen . Autoa ajoivat saksalainen Heinz- Harald Frentzen ja brasilialainen Enrique Bernoldi. Autossa oli Bridgestonen renkaat, Singlen jarrut ja se käytti Totalin, Elfin ja Finan poltto- ja voiteluaineita. Moottorina autossa oli Cosworthin V10. Autolla osallistuttiin kauden kahteentoista ensimmäiseen kilpailuun, ja niistä saavutettiin ainoastaan kaksi MM-pistettä. Arrows sijoittui valmistajien MM-sarjassa yhdenneksitoista. Kauden alkupuoliskolla Super Aguri käytti Arrows A23 runkoa SA05 nimisenä. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Arrows Cosworth AUS MAL BRA SMR ESP AUT MON CAN EUR GBR FRA GER HUN BEL ITA USA JPN 2 11. Heinz-Harald Frentzen DSQ 11 Kesk. Kesk. 6 11 6 13 13 Kesk. DNQ Kesk. Enrique Bernoldi DSQ Kesk. Kesk. Kesk. Kesk. Kesk. 12 Kesk. 10 Kesk. DNQ Kesk. == Aiheesta muualla == Luokka:Formula 1 -kausi 2002 Luokka:Arrowsin Formula 1 -autot
Budd Boetticher

Budd Boetticher, aiemmin Oscar Boetticher Jr. (29. heinäkuuta 1916 – 29. marraskuuta 2001) oli yhdysvaltalainen elokuvaohjaaja ja -käsikirjoittaja. Hän oli vuonna 1952 ehdolla Oscar-palkinnon saajaksi. Boetticher saavutti arvostusta varsinkin länkkäreillään; hän voittikin Golden Boot -palkinnon vuonna 1990. ==Filmografia== *Submarine Raider (1942) – kreditoimaton *U-Boat Prisoner (1944) – kreditoimaton *One Mysterious Night (1944) *The Missing Juror (1944) *Youth on Trial (1945) *A Guy, a Gal and a Pal (1945) *Escape in the Fog (1945) *Assigned to Danger (1948) *Behind Locked Doors (1948) *Black Midnight (1949) *The Wolf Hunters (1949) *Killer Shark (1950) *Härkätaistelija ja senorita (1951) – myös tuottaja, tarina *Kostaja Kid (1952) *Bronco Buster (1952) *Paholaisajajat (1952) *Horizons West (1952) *Merenalainen kaupunki (1953) *Fort Kingin petturi (1953) *Erämaalinnakkeen petturi (1953) *Meksikon haukat (1953) *Sumatran viidakoissa (1953) *The Public Defender (1954) (televisiosarja) *Kunniavelka (1955) – myös tarina *Seitsemän miestä jäljellä (1956) *The Killer Is Loose (1956) *Rajaseudun kostaja (1957) *Pettämätön pistooli (1957) *Hän ratsasti yksin (1958) *Lainsuojattoman jäljillä (1959) – myös tuottaja *Kullanryöstäjät (1959) *Kuoleman asema (1960) – myös tuottaja *Jack Diamond - gangsteri (1960) *Dick Powell's Zane Grey Theater (1960–61) (TV series) – useita *A Time for Dying (1969) – myös käsikirjoittana *Two Mules for Sister Sara (1970) – vain tarina *Arruza (1971) (dokumentti) – myös tuottaja *My Kingdom For... (1985) (dokumentti) – myös tuottaja == Kirjallisuutta == *von Bagh, Peter: ”Areenalta aavikolle – Budd Boetticherin haastattelu”, Filmihullu 3/1991 == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1916 syntyneet Luokka:Vuonna 2001 kuolleet
Randolph Scott

Randolph Scott (23. tammikuuta 1898 – 2. maaliskuuta 1987) oli yhdysvaltalainen näyttelijä. Hänellä on tähti Hollywood Walk of Famella. Scott sai vuonna 1997 työstään lännenelokuvissa postuumin Golden Boot -palkinnon. Lännenelokuvan huippuvuosina Scott teki yhdessä ohjaaja Budd Boetticherin ja käsikirjoittaja Burt Kennedyn kanssa joukon lännenelokuvia elokuvan Seitsemän miestä jäljellä menestyksen jälkeen.TCMDB Scott syntyi Virginiassa, mutta varttui Pohjois-Carolinassa. Hän oli ensimmäisen maailmansodan veteraani ja meni kahdesti naimisiin. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1898 syntyneet Luokka:Vuonna 1987 kuolleet
Imagismi

Imagismi oli 1900-luvun alussa alkanut runon tyylisuunta, jolle tyypillistä olivat mielikuvituksellisuus sekä selkeä ja terävä kielenkäyttö. Se muodostui Britanniassa runoilijaryhmäksi, joka vaikutti 1908–1917. Imagismi antoi runsaasti vaikutteita yhdysvaltalaiselle beat-runoudelle ja modernismille. Tunnettuja imagisteja olivat muun muassa Ezra Pound, T. E. Hulme ja Ford Madox Ford. Sen piiriin kuuluivat myös Hilda Doolittle, Richard Aldington, Frank Stuart Flint sekä yhdysvaltalainen Amy Lowell.. Imagismi syntyi T. E. Hulmen vuonna 1908 perustamassa Poets’ Clubissa. Ryhmän lehdessä julkaistuja Hulmen runoja ”Autumn” ja ”A City Sunset” on pidetty imagismin lähtölaukauksena. Tunnetuksi suuntauksen teki kuitenkin juuri Pound.Mary Ann Gillies, Aurelea Denise Mahood, Modernist literature: an introduction, s. 66–67 Teos Google Booksissa. Viitattu 5.3.2011. Imagismi hylkäsi mitallisuuden ja jälkiromantiikan tunnustuksellisuuden, ja runon perusyksikkö oli kuva (imago). Ezra Pound julkaisi imagismin ohjelman 1914 Poetry-lehdessä. Poundin julkaisema antologia Des Imagistes on kooste tyylisuunnan runoilijoiden tuotantoa. Tyylisuunta antoi vaikutteita laajemmallekin kuin koulukunnan jäseniin. Esimerkiksi T. S. Eliot ja James Joyce on nimetty sen vaikutteita omaksuneiksi kirjailijoiksi. Venäjällä syntynyt runokoulukunta imaginismi on saattanut saada nimensä suuntaukselta. Imagismiin sisältyi jo lähtökohtaisesti idän kuvallisen runokielen ihailu. Runoilija, Kaukoidän runouden suomentaja Pertti Nieminen on tunnistanut imagismin omaksi lähtökohdakseen.Tuulia Toivanen, Vastaanoton kiinalainen erehdys, Tsv.fi, Avain, s. 36. (pdf) == Imagismi Suomessa == Suomeen imagismi tuli vasta 1950-luvulla, ja sen etunenässä oli Pound-harrastaja Tuomas Anhava. Vaikutteet eivät kuitenkaan olleet niin merkittäviä, että tyyliä olisi noudatettu orjallisesti. Tyylisuuntaa on arvosteltu pysähtyneistä runokuvista, muun muassa Pentti Saarikoski on parodioinut sitä runossaan vuonna 1961.Koskelainen, Jukka: Imagismi luotti ulkoiseen runokuvaan. Helsingin Sanomat 5.3.2011, s. C 3. == Lähteet == == Kirjallisuutta == * * Flemming Olsen, Between Positivism and T. S. Eliot: Imagism and T. E. Hulme, library.oapen.org Luokka:Kulttuurisuuntaukset Luokka:Kirjalliset suuntaukset
Karen Steele

thumb|Karen Steele Roger Smithin kanssa tv-sarjassa 77 Sunset Strip 1959. Karen Steele (20. maaliskuuta 1931 Honolulu, Havaiji – 12. maaliskuuta 1988 Kingman, Arizona) oli yhdysvaltalainen näyttelijä ja malli.Find a Grave: Karen Steele Hän esiintyi uransa aikana yli 60 televisiosarjassa – kuten Star Trekissä vuonna 1966 – ja elokuvassa, kuten Marty (1955) ja Lainsuojattoman jäljillä (1959).Matinee Classics: Karen Steele Steele syntyi, varttui ja opiskeli Havaijilla. Hän avioitui Maurice Boyd Rulandin kanssa vuonna 1973. Liitto kesti aina Steelen kuolemaan saakka. Heillä ei ollut lapsia. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1931 syntyneet Luokka:Vuonna 1988 kuolleet
Mihail Tšigorin

Mihail Ivanovitš Tšigorin (; 12. marraskuuta (J: 31. lokakuuta) 1850 Hatsina – 25. tammikuuta (J: 12. tammikuuta) 1908 Lublin) oli ensimmäinen venäläinen shakin suurmestari. Hän vaikutti vahvasti venäläiseen shakinpeluuseen, mikä dominoi maailman kilpashakkia 1900-luvun loppupuolella. Tšigorin pelasi kaksi maailmanmestaruusottelua Wilhelm Steinitzia vastaan vuosina 1889 ja 1892 häviten molemmat ottelut. Tšigorinin mukaan on nimetty useita avauksia ja muunnelmia: *Espanjalainen peli, Tšigorinin muunnelma: 1.e4 e5 2.Rf3 Rc6 3.Lb5 a6 4.La4 Rf6 5.0-0 Le7 6.Te1 b5 7. Lb3 d6 8.c3 0-0 9.h3 Ra5 *Tšigorinin puolustus: 1.d4 d5 2.c4 Rc6 ==Lähteet== ==Aiheesta muualla== * Luokka:Shakin suurmestarit Luokka:Venäläiset shakinpelaajat Luokka:Shakin Venäjän-mestarit Luokka:Vuonna 1850 syntyneet Luokka:Vuonna 1908 kuolleet
Anthony Quayle

John Anthony Quayle (7. syyskuuta 1913 Ainsdale, Lancashire – 20. lokakuuta 1989 Lontoo) oli brittiläinen näyttelijä. Hänet nähtiin muiden muassa Navaronen tykeissä (1961) ja Arabian Lawrencessa (1962). Quayle voitti Emmy- palkinnon vuonna 1975 ja oli lisäksi ehdolla muun muassa parhaan miessivuosan Oscar-palkinnon saajaksi 1970. Quayle kuoli 76-vuotiaana syöpään Lontoossa. == Lähteet == == Aiheesta muualla == * * * Luokka:Brittiläiset näyttelijät Luokka:Brittiläisen imperiumin komentajat Luokka:Royal Shakespeare Companyn jäsenet Luokka:Primetime Emmy -palkinnon saajat Luokka:Vuonna 1913 syntyneet Luokka:Vuonna 1989 kuolleet
Ali Muhsin al-Barwani

Ali Muhsin Al-Barwani (13. tammikuuta 1919 Kivikaupunki, Sansibar – 20. maaliskuuta 2006 Masqat, Oman) oli sansibarilainen arabipoliitikko ja diplomaatti, joka oli Sansibarin sulttaani Jamshid bin Abdullah Al Saidin ulkoministerinä ennen kuin Sansibar liitettiin Tansaniaan vuonna 1964. Kun sulttaanin hallitus syrjäytettiin vallasta Sansibarin vallankumouksen aikana tammikuussa vuonna 1964 Barwani vietiin pidätyskeskukseen Tansaniaan kunnes hänet vapautettiin vuonna 1971. Barwani lähti maanpakoon Keniaan pakolaisena. Maanpakolaisena Barwani muutti Kairoon ja sieltä takaisin Keniaan kunnes hän muutti Yhdistyneihin arabiemiirikunntiin. Dubaissa Barwani käänsi koraanin arabiasta swahiliksi josta hänet erityisemmin tunnetaan. Barwani on opiskellut Makeren yliopistossa Kampalassa, Ugandassa josta hän valmistui vuonna 1942. ==Lähteet== Barwani, Ali Muhsin Barwani, Ali Muhsin Barwani, Ali Muhsin
Sheila

Annie Chancel, taiteilijanimeltään Sheila (s. 16. elokuuta 1945 Créteil, Val- de-Marne, Ranska) on ranskalainen laulaja. Hän aloitti uransa vuonna 1962. 1970-luvun lopulla Sheila otti käyttöön rinnakkaisen nimen Sheila & B. Devotion. == Aiheesta muualla == * Sheilan kotisivut Luokka:Ranskalaiset laulajat Luokka:Vuonna 1945 syntyneet Luokka:Yé-yé-laulajat Luokka:Elävät henkilöt
Carl Hamppe

Carl Hamppe (1814 Sveitsi – 17. toukokuuta 1876 Gersau, Schwyz) oli sveitsiläis-itävaltalainen shakkimestari ja -teoreetikko.Schach in Österreich, gestern – heute – morgen Hamppe syntyi Sveitsissä ja työskenteli valtion virkamiehenä Wienissä. Hän otteli Johan Löwenthalin kanssa 1846 häviten ottelun 4–5, Ernst Falkbeerin kanssa 1850 voittaen 16–15 ja Daniel Harrwitzin kanssa tuloksella 2–5 sekä myöhemmin ½-3½.Edo Historical Chess Ratings Hamppe voitti kahdesti Wienin mestaruuden vuosina 1859 sekä 1860. Molemmilla kerroilla turnauksessa oli mukana Wilhelm Steinitz. Hamppen kuuluisin peli on hänen kuolematon tasapelinsä Philipp Meitnerin kanssa. Hamppen mukaan on nimetty kaksi wieniläisen pelin muunnelmaa: *Hamppe-Allgaier-gambiitti: 1.e4 e5 2.Rc3 Rc6 3.f4 exf4 4.Rf3 g5 5.h4 g4 6.Rg5 *Hamppe-Muzio-gambiitti: 1.e4 e5 2.Rc3 Rc6 3.f4 exf4 4.Rf3 g5 5.h4 g4 6.O-O ==Lähteet== ==Aiheesta muualla== * *Kuolematon tasapeli Luokka:Sveitsiläiset shakinpelaajat Luokka:Itävaltalaiset shakinpelaajat Luokka:Vuonna 1814 syntyneet Luokka:Vuonna 1876 kuolleet
Fuldan piirikunta

Fuldan piirikunta () on piirikunta Hessenin osavaltion koillisosassa Saksassa. Sen keskus on Fuldan kaupunki. Piirikunnan pinta-ala on 1 380,41 neliökilometriä, ja siihen kuuluu 23 kuntaa. Vuoden 2020 lopussa piirikunnan asukasluku oli 223 023. == Kaupungit ja kunnat == Piirikuntaan kuuluu neljä kaupunkia ja 19 kuntaa. Asukasluvut 31. joulukuuta 2020. Kaupungit * Fulda (67 980) * Gersfeld (5 480) * Hünfeld (16 613) * Tann (4 382) Kunnat * Bad Salzschlirf (3 501) * Burghaun (6 350) * Dipperz (3 533) * Ebersburg (4 649) * Ehrenberg (2 566) * Eichenzell (11 135) * Eiterfeld (7 037) * Flieden (8 582) * Großenlüder (8 580) * Hilders (4 632) * Hofbieber (6 075) * Hosenfeld (4 584) * Kalbach (6 360) * Künzell (16 828) * Neuhof (10 861) * Nüsttal (2 846) * Petersberg (16 186) * Poppenhausen (2 702) * Rasdorf (1 561) == Lähteet == == Aiheesta muualla == * Virallinen sivu Luokka:Hessenin piirikunnat
Felix Browder

Felix Earl Browder (31. heinäkuuta 1927 Moskova, Neuvostoliitto – 10. joulukuuta 2016 Princeton, New Jersey) oli yhdysvaltalainen matemaatikko. Hän oli poliitikko Earl Browderin poika ja matemaatikko William Browderin veli. Browder toimi American Mathematical Societyn puheenjohtajana vuosina 1999–2000.http://www.ams.org/ams/55-browder-f.html Hän istui Kansallisen tiedeakatemian jäsenenä vuodesta 1973 lähtien.http://www.nasonline.org/site/Dir/1644965421?pg=vprof&mbr;=1001957&returl;=http%3A%2F%2Fwww.nasonline.org%2Fsite%2FDir%2F1644965421%3Fpg%3Dsrch%26view%3Dbasic&retmk;=search_again_link Princetonin yliopistosta tohtorinarvonsa saanut Browder palkittiin vuonna 1999 Kansallisella tiedemitalilla. == Lähteet == Luokka:Yhdysvaltalaiset matemaatikot Luokka:Vuonna 1927 syntyneet Luokka:Vuonna 2016 kuolleet
Chessmetrics

Chessmetrics on järjestelmä, jolla mitataan shakinpelaajien vahvuutta. Sen on perustanut Jeff Sonas. Chessmetrics ottaa painotetun keskiarvon pelaajan viimeisimmistä suorituksista. Se huomioi, kuinka vahvoja vastustajat ovat olleet ja kuinka kauan pelaajan viimeisimmästä ottelusta on kulunut. Pelien painotus laskee tasaisesti 100 %:sta nollaan, kun pelistä kulunut aika muuttuu nollasta vuorokaudesta kahteen vuoteen. Chessmetricsin kannattajien mukaan se ei, toisin kuin ELO-järjestelmä, kärsi inflaatiosta ja deflaatiosta. Heidän mukaansa systeemillä voi myös arvioida luotettavasti myös menneiden aikojen pelaajien vahvuutta. ==Aiheesta muualla== *Chessmetricsin kotisivut *Chessmetrics-kaava *3 vuoden huipputulokset eri pelaajilla Luokka:Shakin luokitusjärjestelmät
CD Logroñés

Club Deportivo Logroñés oli espanjalainen jalkapalloseura Logroñon kaupungista La Riojan alueelta. Se perustettiin vuonna 1940, ja sen edustusjoukkue pelasi parhaimmillaan yhdeksän kautta Espanjan korkeimmalla sarjatasolla Primera Divisiónissa. == Historia == thumb|left|CD Logroñésin kotistadion Las Gaunas. Vanhin nykyisen seuran edeltäjä on vuonna 1910 perustettu Sociedad Deportiva Logroñesa, joka vaihtoi myöhemmin nimekseen Agrupación Deportiva del Gran Casino. Vuonna 1912 perustettiin Logroñés Recreation Club, jonka lopetettua toimintansa kymmenen vuotta myöhemmin syntyi Club Deportivo Logroño. Tämä seura toimi vuoteen 1935 asti, jonka jälkeen joukko pelaajia jatkoi nimen käyttämistä ystävyys- ja hyväntekeväisyysotteluissa vuosina 1935–1939. Vuonna 1939 perustettiin useita joukkueita, jotka lopulta yhdistyivät nykyiseksi seuraksi 30. toukokuuta 1940. Uusi seura otti käyttöön CD Logroñon tunnuksen ja punavalkomustat värit. Espanjan korkeimmalla sarjatasolla Primera Divisiónissa CD Logroñés pelasi yhteensä yhdeksän kautta vuosina 1987–1995 ja 1996–1997. Paras sijoitus oli seitsemäs kaudelta 1989–1990. Se on lariojalaisseuroista ainoa, joka on pelannut korkeimmalla sarjatasolla. Tunnettuja CD Logroñésin entisiä pelaajia ovat muun muassa argentiinalainen Oscar Ruggeri, uruguaylainen Antonio Alzamendi, espanjalainen Julen Lopetegui ja venäläinen Oleg Salenko, jotka kuuluivat myös maajoukkueidensa kokoonpanoihin edustaessaan seuraa. 2000-luvulla CD Logroñés ajautui talousvaikeuksiin, joiden vuoksi se pudotettiin kolmesti hallinnollisella päätöksellä alemmalle sarjatasolle huolimatta tyydyttävästä urheilullisesta menestyksestä. Seura suljettiin kesken kauden 2008–2009 Tercera Divisiónista pelaajien kieltäydyttyä pelaamasta maksamattomien saatavien vuoksi ja ennen kauden 2009–2010 alkua myös La Riojan aluesarjasta. Seuran kannattajat reagoivat tähän perustamalla kesäkuussa 2009 uuden seuran Sociedad Deportiva Logroñésin. Korkeimmalla sarjatasolla pelaava logroñolaisseura on kuitenkin Unión Deportiva Logroñés. == Stadion == CD Logroñés pelasi kotiottelunsa arkkitehti Antonio Lamelan suunnittelemalla ja Logroñon kaupungin omistamalla Las Gaunasin stadionilla, jonka se jakoi sittemmin myös lakkautetun Logroñés Club de Fútbolin kanssa. Stadion otettiin käyttöön 28. helmikuuta 2002 ja sillä on noin 16 000 istumapaikkaa. Las Gaunasin vanha stadion, jolla seura pelasi vuosina 1940–2002, sijaitsi nykyisen stadionin lähettyvillä. == Lähteet == Logrones Luokka:La Rioja
Teach Children to Worship Satan

Teach Children to Worship Satan on ruotsalaisen black metal -yhtye Dark Funeralin vuonna 2000 ilmestynyt EP-levy. == Kappaleet == # # # # # == Kokoonpano == * Emperor Magus Caligula – basso, laulu * Lord Ahriman – kitara * Dominion – kitara * Gaahnfaust – rummut === Muut tekijät === * Tommy Tägtgren – tuottaja, äänittäjä, miksaaja * Peter in de Betou – masteroija == Aiheesta muualla == * Teach Children to Worship Satan discogs.com -sivustolla * Luokka:Vuoden 2000 albumit Luokka:Dark Funeralin albumit
Roman Amoyan

Roman Amoyan (, s. 3. syyskuuta 1983 Jerevan) on armenialainen kreikkalais- roomalaisen tyylin painija, olympiamitalisti ja Euroopan mestari. Hän on saavuttanut aikuisten tasolla tärkeimmät saavutuksensa 55 kilon sarjassa vuosina 2003–2013 ja 59-kiloisissa vuodesta 2014. Amoyan saavutti 50 kilon sarjassa juniorien maailmanmestaruuden vuonna 2001 ja vuotta myöhemmin saman sarjan Euroopan mestaruuden junioreissa. Aikuisten arvokilpailuissa hän kilpaili ensimmäisen kerran Belgradin EM-kisoissa 2003, jossa hän saavutti heti mitalin voitettuaan hopeaa. Vuonna 2005 Amoyan saavutti EM-hopeaa Varnasta ja sijoittui yhdeksänneksi Budapestin MM-kilpailuissa. Seuraavana vuonna hän saavutti uransa ensimmäisen arvokisavoiton voittamalla Euroopan- mestaruuden Moskovassa: hän kukisti finaalissa bulgarialaisen Venelin Venkovin. Samana vuonna hän sijoittui samassa sarjassa MM-kilpailuissa kahdenneksitoista. Tampereen EM-kilpailuissa huhtikuussa 2008 Amoyan sai hopeaa. Pekingissä 2008 Amoyan voitti olympiapronssia kaadettuaan pronssiottelussa kuubalaisen Yagnier Hernándezin. Vilnan EM-kilpailuissa 2009 hän oli seitsemäs. Herningin MM-kilpailuissa 2009 hän sai hopeaa ja seuraavan vuoden Moskovan MM-kilpailuista pronssia. Dortmundin EM-kilpailuissa 2011 Amoyan otti uransa toisen arvokisavoiton. Istanbulin MM-kilpailuissa 2011 hän oli yhdeksäs. Budapestin MM-kilpailuissa 2013 hän sai pronssia. Amoyan sai ensimmäisen arvokisamitalinsa 59 kg:n painoluokassa oltuaan toinen Riian EM- kilpailuissa 2016. == Lähteet == * Profiili International Wrestling Database * Profiili FILA:n sivustolla === Viitteet === Luokka:Armenialaiset kreikkalais- roomalaisen tyylin painijat Luokka:Armenialaiset olympiamitalistit Luokka:Vuonna 1983 syntyneet Luokka:Elävät henkilöt
William Browder

William Browder (s. 6. tammikuuta 1934) on yhdysvaltalainen matemaatikko. Hän on poliitikko Earl Browderin poika ja matemaatikko Felix Browderin veli. Browder valmistui Massachusetts Institute of Technologystä ja sai vuonna 1958 tohtorinarvon Princetonin yliopistosta. Hän on työskennellyt pitkään Princetonissa. Browder toimi American Mathematical Societyn puheenjohtajana vuosina 1989–1991. Hän on istunut Kansallisen tiedeakatemian jäsenenä vuodesta 1980 lähtien.http://www.nasonline.org/site/Dir/157210435?pg=vprof&mbr;=1001958&returl;=http%3A%2F%2Fwww.nasonline.org%2Fsite%2FDir%2F157210435%3Fpg%3Dsrch%26view%3Dbasic&retmk;=search_again_link == Lähteet == Luokka:Yhdysvaltalaiset matemaatikot Luokka:Vuonna 1934 syntyneet Luokka:Elävät henkilöt
Seaboard Marine

Seaboard Marine on yhdysvaltalainen yritys, joka kuljettaa konttialuksillaan ja kuivalastialuksillaan tavaroita Yhdysvaltain, Karibianmeren, Väli-Amerikan ja Etelä-Amerikan välillä. Seaboard Marinen kotipaikka sijaitsee Floridan Miamissa. Yritys on perustettu vuonna 1983 ja se on siitä asti ollut Seaboard Corporationin kokonaan omistama tytäryhtiö. Seaboard Marinella on toimintaa lähes 40 satamassa yli 20 maassa. Esimerkiksi Miamin satamassa yrityksellä on miltei 70 aarin kokoinen yksityinen terminaali. Toukokuussa 2008 yrityksen aluskannan koko oli 49. == Lähteet == == Aiheesta muualla == *Seaboard Marinen kotisivut *Seaboard Corporation Luokka:Yhdysvaltalaiset laivayhtiöt en:Seaboard Corporation#Marine
Jack Benny

Jack Benny (synt. Benjamin Kubelsky 14. helmikuuta 1894 Chicago, Illinois, Yhdysvallat – 26. joulukuuta 1974 Beverly Hills, Kalifornia, Yhdysvallat) oli yhdysvaltalainen koomikko ja näyttelijä. Benny aloitti koomikonuransa vaudeville-esiintyjänä. Laajemmin tunnetuksi hahmoksi hän tuli viikoittaisen radio-ohjelmansa ansiosta. The Jack Benny Program oli radion kuunnelluimpia ohjelmia koko olemassaoloaikansa eli vuodet 1932–1955. Oma televisio- ohjelmansa Bennyllä oli vuosina 1951–1964. Benny sai kaksi Emmy-palkintoa 1958 ja 1959 ja Golden Globe -palkinnon 1958. Hänellä on tähti Hollywood Walk of Famella. == Lähteet == ==Aiheesta muualla== * *Jack Benny Radio Archives Luokka:Yhdysvaltalaiset näyttelijät Luokka:Hollywood Walk of Fame Luokka:Radio Hall of Fame Luokka:Vaudeville-esiintyjät Luokka:Vuonna 1894 syntyneet Luokka:Vuonna 1974 kuolleet
Viron kylmä sota

Viron kylmä sota on suomalaisen freelance-toimittajan Leena Hietasen pamfletti, joka aiheutti keväällä 2008 kohun Suomessa ja VirossaHelsingin Sanomat: Suomalaistoimittajan pamfletti arvostelee Viron miehitysmyyttejä . == Keskeiset argumentit == Kirjan pääaiheena on Viron ilman kansalaisoikeuksia jäänyt venäläisvähemmistö. Vaikka Viro lupasi huolehtia vähemmistöjen oikeuksista jo ennen Euroopan unioniin liittymistä, maassa eli yhä vuoden 2008 keväällä yli 100 000 venäläistä ilman kansalaisuuttaWSOY:Viron kylmä sota . Hietasen mukaan Viron hallitus toimii harkitusti, koska se suhtautuu vähemmistöönsä kuten Israel palestiinalaisiin ja Etelä-Afrikan apartheidhallitus mustiin. Virolla on matkaa demokratiaan, koska kansallinen enemmistö johtaa maata yksipuolisesti. Venäläisten sortamista hallitus perustelee Hietasen mukaan "miehitysmyytillä". Hietanen ei hyväksy Viron Neuvostoliiton-kauden nimittämistä miehitykseksi. Kirjassa myös selitetään sitä, miksi Venäjän federaatio asetti Virolle ennen sen liittymistä Euroopan unioniin 100 % korkeammat tullit kuin esimerkiksi Suomelle. Hietasen mukaan syynä on se, että virolaiset presidentti Lennart Meren johdolla pyrkivät saamaan Viron ortodoksisen kirkon kiinteistöt sen pääasiassa venäjänkielisilta seurakunnilta, missä myös Suomen ortodoksisen kirkon johto toimi tukena ryhtymällä johtamaan kilpailevaa virolaista kansallismielistä "pöytälaatikkokirkkoa". == Kritiikki == Pamfletti on saanut osakseen runsaasti kritiikkiä Virossa ja Suomessa. Virolaisen poliitikon Mart Nuttin mukaan teos edustaa Venäjän näkemystä.Postimees:Nutt:Ajakirjanik esindab ilmselt Moskva seisukohti Virolaissuomalainen kirjailija Sofi Oksanen on verrannut pamfletin väitteitä Viron miehityksen kieltämisestä holokaustin kieltämiseen Postimees:Soome kirjanik: samahästi eitanuks Hietanen holokausti . ==Lähteet== Luokka:Suomalaiset politiikan tietokirjat Luokka:Vuoden 2008 kirjat Luokka:Pamfletit
Hünfeld

Hünfeld on kaupunki Fildan piirikunnassa Hessenin osavaltion koillisosassa Saksassa. Se sijaitsee noin 15 kilometriä koilliseen piirikuntansa keskuksesta Fuldasta. Kesäkuussa 2021 kaupungissa oli 16 610 asukasta. Ensimmäiset kirjalliset maininnat kaupungista ovat vuodelta 781. Hünfeld on tietotekniikka-alan pioneerin Konrad Zusen kuolinpaikka. Kaupunki mainostaakin itseään maininnalla Konrad Zusen kaupunki (). Vuodesta 2006 lähtien maininta on ollut virallinen. == Ystävyyskaupungit == * Landerneau, Ranska * Prószków, Puola * Steinberg, Saksa Lähde: == Lähteet == == Aiheesta muualla == * Kaupungin verkkosivut Luokka:Hessenin kunnat Luokka:Saksan kaupungit
Challenge of the GoBots

Challenge of the GoBots on yhdysvaltalainen Hanna-Barberan tuottama animaatiosarja, joka perustuu Tonkan julkaisemaan GoBots lelusarjaan. Sarjasta tuotettiin yhteensä 66 jaksoa, jotka esitettiin Yhdysvalloissa vuoden 1984 aikana. Gobotseja on usein sanottu Transformers kopioksi, mutta todellisuudessa Gobotsit tulivat ennen Transformersia. Sarjasta julkaistiin myös elokuva GoBots: Battle of the Rock Lords vuonna 1986. ==Juoni== Sarjassa keskitytään muuntautuviin robotteihin, jotka ovat kotoisin Gobotron planeetalta. Se muistuttaa hyvin paljon The Transformers -sarjaa. Challenge of the GoBotsissa hyviä Guardianseja (vartijat) johtaa Leader-1. Hänellä on apunaan muun muassa Turbo ja Scooter. Heitä vastaan taistelevat The Renegades (kapinalliset), joita johtaa Cy-Kill, apunaan Crasher ja Cop-Tur. Robotit käyttivät useimmiten aseinaan laserpohjaisia aseita, joita he yleensä ampuivat nyrkeistään. Sarjassa on myös mukana ihmishahmoja. ==Äänirooleissa== ==Aiheesta muualla== *TV.com *HB Shows.com - The Hanna-Barbera Super Center Luokka:Yhdysvaltalaiset televisiosarjat Luokka:1980-luvun piirrossarjat
Richard Lerner

Richard A. Lerner (28. elokuuta 1938 – 2. joulukuuta 2021Scripps Research mourns passing of pioneering scientist Richard Lerner) oli yhdysvaltalainen kemisti. Hän voitti vuonna 1994 Wolfin palkinnon. Lerner istui Kansallisen tiedeakatemian jäsenenä vuodesta 1991.http://www.nasonline.org/site/Dir/1984617327?pg=vprof&mbr;=1003900&returl;=http%3A%2F%2Fwww.nasonline.org%2Fsite%2FDir%2F1984617327%3Fpg%3Dsrch%26view%3Dbasic&retmk;=search_again_link Hän johti Scrippsin tutkimusinstituuttia (The Scripps Research Institute). == Lähteet == Luokka:Yhdysvaltalaiset kemistit Luokka:Vuonna 1938 syntyneet Luokka:Vuonna 2021 kuolleet
Agnolo Gaddi

Agnolo Gaddi (n. 1350 – 16. lokakuuta 1396) oli italialainen taidemaalari. Hän kuului myöhäiskeskiajan/varhaisrenessanssin kuuluisaan taiteilijasukuun; isä oli taidemaalari Taddeo Gaddi ja isoisä Gaddo Gaddi. Hän oli viimeinen suurista firenzeläismaalareista, ja hänen töissään näkyy selvästi Agnolo Gaddin isän opettajan Giotto di Bondonen vaikutus. Agnolo Gaddin taiteellinen ura alkoi freskoilla, jotka hän maalasi Roomaan veljensä kanssa paavi Urbanus V:n tilauksesta. Hänen tunnetuimmat työnsä ovat Firenzeen Pyhän ristin basilikaan ( Basilica di Santa Croce) maalatut freskot. Samassa kirkossa on myös hänen isänsä ja Giotton töitä. Giorgio Vasari kirjoitti Gaddista elämäkertakokoelmassaan. == Lähteet == == Aiheesta muualla == Luokka:Italialaiset taidemaalarit Luokka:Keskiajan taiteilijat
Gaddo Gaddi

Gaddo Gaddi (n. 1260 – n. 1333) oli italialainen taidemaalari ja mosaikisti. Hän vaikutti ensin Firenzessä, mistä hänet kutsuttiin Roomaan viimeistelemään kesken jääneitä mosaiikkeja. Myöhemmin hän palasi Toscanaan. Gaddilta itseltään on säilynyt vain vähän teoksia. Santa Maria Maggioren kirkon julkisivussa on edelleen jäljellä suuri mosaikkityö. Gaddo Gaddi oli Taddeo Gaddin isä ja Agnolo Gaddin isoisä. == Lähteet == Luokka:Italialaiset taidemaalarit Luokka:Keskiajan taiteilijat
Lippo Memmi

Lippo Memmi (noin 1291 Siena – 1356 Siena) oli italialainen taidemaalari. Hän oli Simone Martinin lanko, oppilas ja yhteistyökumppani.http://wwar.com/masters/m/memmi-lippo.html Pyhimystä Martinin teoksen Bebådelse-kohtauksessa vuodelta 1333 pidetään Memmin työnä. Memmi maalasi freskoja San Gimignanossa ja piirsi upean kellotornin Torre del Mangiaan Sienaan. == Lähteet == == Aiheesta muualla == Luokka:Italialaiset taidemaalarit Luokka:Keskiajan taiteilijat Luokka:1290-luvulla syntyneet Luokka:Vuonna 1356 kuolleet
Bonar Colleano

Bonar Colleano (14. maaliskuuta 1924 – 18. elokuuta 1958) oli yhdysvaltalaissyntyinen, Britanniaan asettunut näyttelijä. Hän menestyi uransa aikana niin näyttämöllä kuin elokuvissakin. Colleano oli kahdesti naimisissa. Puolisot, Tamera Lees ja Susan Shaw, olivat itsekin näyttelijöitä. Myös vuonna 1955 syntynyt poika Mark menestyi kyseisellä alalla. Colleano kuoli liikenneonnettomuudessa.http://www.britishpictures.com/stars/Colleano.htm == Lähteet == == Aiheesta muualla == * Luokka:Yhdysvaltalaiset näyttelijät Luokka:Brittiläiset näyttelijät Luokka:Liikenneonnettomuudessa kuolleet Luokka:Vuonna 1924 syntyneet Luokka:Vuonna 1958 kuolleet
Jacques Sernas

Jurgis Šernas, paremmin tunnettu ranskalaisella nimellään Jacques Sernas (30. heinäkuuta 1925 – 3. heinäkuuta 2015Addio a Jacques Sernas, icona del cinema anni 50. La Repubblica, 3. heinäkuuta 2015.) oli liettualaissyntyinen, ranskalaistunut näyttelijä. Hän esiintyi esimerkiksi elokuvassa Troijan Helena (1956). Sernas syntyi Kaunasissa, Liettuassa; hänen isänsä Jokūbas Šernas oli yksi Liettuan itsenäisyysjulistuksen allekirjoittajista. Hän kasvoi Ranskassa ja joutui toisessa maailmansodassa saksalaisten vangitsemaksi. Debyyttinsä vuonna 1947 tehnyt Sernas jatkoi uraansa 2000-luvulle saakka. ==Elokuvia== * Nel segno di Roma, 1959 * Maciste contro il vampiro, 1961 * Il conquistatore di Corinto, 1961 * Romulus ja Remus, 1961 * Spartacuksen poika, 1962 * L’avaro, 1990 == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1925 syntyneet Luokka:Vuonna 2015 kuolleet
Osmo Valtonen

Osmo Kalervo Valtonen (30. tammikuuta 1929 Kuusankoski – 3. toukokuuta 2002 Espoo) oli suomalainen taiteilija, joka tunnetaan parhaiten kineettisistä taiteesta eli liikkuvista taideteoksistaan. Valtonen opiskeli Yhteiskunnallisessa korkeakoulussa 1946–1948 ja 1951–1955 sekä Taideteollisessa ammattikoulussa 1955–1958 ja toimi samalla mainosmiehenä. Hänen teoksiaan oli ensi kertaa julkisesti näytteillä vuonna 1968.Osmo Valtosen muistokirjoitus Helsingin Sanomissa. Vuodesta 1972 Valtonen toimi Dimensio-ryhmässä, jota hän oli myös perustamassa. Valtonen oli sen puheenjohtaja vuosina 1976–1979. Ryhmä keskittyi kineettiseen taiteeseen, jonka keskiössä on liikkeen tutkiminen optisesti ja mekaanisesti. Valtosen ensimmäinen julkinen teos oli Puotilan vanhainkotiin 1972 valmistunut akryylisauvoista tehty valoreliefi Elämä. Valtosen tuotannosta suosittuja ovat olleet myös hiekkapiirturiteokset, jollainen oli esillä muun muassa Tiedekeskus Heurekan ulkopuistossa vuonna 2007. Hän on tehnyt myös laservaloteoksia. EMMA-taidemuseossa on varsin laaja taidekokoelma Valtosen teoksia, ja Oulun taidemuseossa sijaitsee taiteilijan valoteos Tuli-maa-ilma (1988). Helsingissä Valtiokonttorin toimitalon aulassa on Valtosen suurikokoinen mobile-teos. Valtonen sai Valtion taidepalkinnon 1969, 1970 ja 1982, Espoon kaupungin taidepalkinnon 1973 sekä pohjoismaisen Prinssi Eugenin mitalin vuonna 1998. ==Teoksia== Tiedosto:Valtonen Avaruusseikkailu Lahti.jpg|Avaruusseikkailu Lahdessa. Tiedosto:Papyrus by Osmo Valtonen.JPG|Valo-kineettinen teos Papyrus, Hyvinkää, 1984. Tiedosto:Tuli - maa - ilma -veistos Osmo Valtonen.jpg| Tuli – maa – ilma, Oulu, 1988. == Lähteet == ==Aiheesta muualla== * Luokka:Suomalaiset kuvanveistäjät Luokka:Vuonna 1929 syntyneet Luokka:Vuonna 2002 kuolleet
Paul Müller

Paul Müller (1. maaliskuuta 1923 – 2. syyskuuta 2016) oli sveitsiläinen näyttelijä. Hän esiintyi muiden muassa Jesús Francon espanjalaisissa elokuvissa sekä Riccardo Fredan I vampirissa (1957). Müller jatkoi uraansa 1940-luvulta 2000-luvulle saakka. ==Elokuvia== * Matka Italiassa, 1954 * Afrodite, dea dell’amore, 1958 * Nel segno di Roma, 1959 * Voittamaton soturi, 1960 ==Lähteet== == Aiheesta muualla == * Luokka:Sveitsiläiset näyttelijät Luokka:Vuonna 1923 syntyneet Luokka:Vuonna 2016 kuolleet
Salamis Lines

Salamis Lines on kyproslainen varustamo. Yritys on osa Salamis Organisationia. Salamis Linesin päätoimisto sijaitsee Limassolissa. Yrityksen kaksi ro-ro- alusta Notos ja Pontos liikennöivät itäisellä Välimerellä reitillä Pireus–Limassol–Haifa. Toisinaan alukset vierailevat myös Rodoksen saarella ja Egyptin Aleksandriassa. == Laivasto == *M/S Nissos Kypros – (1993–2003) *M/S Salamis Glory – (1996–) *M/S Nostos – (1998–2003) *M/S Ion – (1999–) *M/S Salamis Star – (2000–2005) *M/S Marrakech Express – (2005–) (aikarahdattu COMANAVille) *M/S Maria G – (2005–) *M/S Notos – (2007–) *M/S Pontos – (2007–) *M/S Alexo – (2017–) == Lähteet == == Aiheesta muualla == *Yrityksen kotisivut Luokka:Laivayhtiöt
Tinto Brass

Giovanni "Tinto" Brass (s. 26. maaliskuuta 1933) on italialainen elokuvaohjaaja, joka on tullut tunnetuksi eroottissävytteisistä elokuvistaan. Hän oli vuonna 1970 ehdolla Kultaisen karhun saajaksi Berliinin elokuvajuhlilla. Brass oli tuomariston jäsen Berliinin elokuvajuhlilla vuonna 1972. == Elokuvia == Brassin teosten joukossa ovat muiden muassa seuraavat elokuvat: * Salon Kitty (1976) * Caligula (1979) * The Key – avain (1983) () * Love and Passion – Rakkaus ja intohimo (1987) () * Kullanmuru (1991) () * Anna vaimollesi vapaus! (1992) () * Tirkistelijä (1994) () ==Lähteet== == Aiheesta muualla == * * Tinto Brassin kotisivusto Luokka:Italialaiset elokuvaohjaajat Luokka:Vuonna 1933 syntyneet Luokka:Elävät henkilöt